als_Latn dik_Latn sag_Latn
Raporti: Automjetet amerikane, më pak të sigurta se ato europiane
Industria e automobilave është akuzuar për mbajtjen të fshehtë të një raporti që tregon se automjetet amerikane janë dukshëm më pak të sigurta se ato europiane.
Këto rezultate mund të pengojnë rregullimin e Shoqatës Transatlantike për Tregti dhe Investime (TTIP, akronimi në gjuhën angleze) ndërmjet Shteteve të Bashkuara dhe Bashkimit Evropian. Pas skandalit mbi emetimet e automjeteve të Volksëagen, një studim i pavarur i përpunuar nga Instituti për Kërkime për Transport i Universitetit të Miçiganit dhe qendrës SAFER e Hetimit të Transportit të Universitetit Teknologjik të Chalmers (Suedi), së bashku me ekspertë të tjerë nga Franca dhe Britania e Madhe, ka zbuluar se makinat e SHBA-së janë 33% më pak të sigurta se ato europianet në goditjet ballore, shkak që përfundonë në lëndime serioze në pjesën më të madhe të aksidenteve.
Në qendër të vëmendjes janë disa nga gjigantët e sektorit të automobilave si Chrysler, Toyota, Jaguar dhe Land Rover, dhe sërish Volksëagen. Analisti i Sigurisë të Trafikut në Universitetin e Chalmers, András Bálint,dhe bashkë-autor i studimit, ka konfirmuar për gazetën britanike “The Indipendent” se “kjo diferencë mes mjeteve amerikane dhe europiane ekziston”.
“Prandaj, në bazë të këtyre rezultateve, njohja e menjëhershme e automjeteve të SHBA-së në BE mund të rezultojë në një numër më të madh vdekjesh, apo lëndimesh më të rënda në trafikun rrugor. Është e vështirë të përcaktohet se sa do të jetë ndikimi i mundshëm, sepse varet nga një sërë parametrash të tjerë”, tha ai.
Nga ana e tij, drejtori ekzekutiv i Këshillit Europian të Sigurimit të Transportit, organizëm i pavarur që këshillon Komisionin dhe Parlamentin e BE në çështjet e sigurisë rrugore, Antonio Avenoso, tha se “studimi tregon se marrëveshjet e tregtisë midis Evropës dhe SHBA-së në mënyrë potenciale vënë shumë jetë në rrezik , prandaj përfshirja e standardeve të sigurisë së automjeteve në marrëveshjen e tregtisë së TTIP do të ishte e papërgjegjshme”.
Ende pa komente
Je i mirëpritur. Bëhu i pari që komenton këtë artikull. Kujdes etikën.Komento
als_Latn als_Latn als_Latn als_Latn als_Latn als_Latn als_Latn als_Latn